შთამომავლები (ფილმი)
შთამომავლები (ინგლ. The Descendants) — 2011 წლის ამერიკული კომედიური დრამა, რომლის რეჟისორია ალექსანდრ პეინი. პეინის, ნეტ ფექსონისა და ჯიმ რეშის სცენარი დაფუძნებულია კაუი ჰარტ ჰემინგსის ამავე სახელწოდენის რომანზე. ფილმში მონაწილეობენ ჯორჯ კლუნი, შეილინ ვუდლი, ჯუდი გრირი, მეთიუ ლილარდი და ბო ბრიჯესი. სურათი გამოვიდა 2011 წლის 18 ნოემბერს აშშ-ში, ტორონტოს კინოფესტივალზე ჩვენების შემდეგ.